laion/Wikipedia-Exotic huggingface dataset:
უილიამ პეტი

უილიამ პეტი (ინგლ. William Petty; დ. 27 მაისი, 1623 – გ. 16 დეკემბერი, 1687) – ინგლისელი ექიმი, ეკონომისტი, მეცნიერი, ფილოსოფოსი., კრომველისა და ჩარლზ II–ს მრჩეველი, ვაჭრობის თავისუფლების მომხრე. ერთ–ერთი პირველი აღიარებდა , რომ საქონლის ფასი მის საწარმოებლად საჭირო შრომით განისაზღვრება. მისი შრომებია: "ესე ეკონომიკური არითმეტიკის შესახებ" (1680),"პოლიტიკური ანატომია" (1691). მიშელ ფუკო – „სიტყვები და საგნები“, 2004 წ. გვ.471 ზოგიერთი პეტის ნამუშევრის არქივი ეკონომიკის ისტორიაში დაარქივებული 2017-11-05 საიტზე Wayback Machine. ინფორმაცია პეტის ოჯახზე დაარქივებული 2005-12-10 საიტზე Wayback Machine. ინგლისის ნაციონალური პორტრეტების გალერეაში არის ხუთი პორტრეტი უილიამ პეტის. დაარქივებული 2006-12-19 საიტზე Wayback Machine. უილიამ პეტის კრიტიკა დაარქივებული 2016-03-03 საიტზე Wayback Machine. ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 2.2 2.3 2.4 Lundy D. R. The Peerage <a href="https://wikidata.org/wiki/Track:Q67129259"></a><a href="https://wikidata.org/wiki/Track:Q21401824"></a> ↑ 3.0 3.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ 5.0 5.1 Dictionary of Irish Biography — RIA. <a href="https://wikidata.org/wiki/Track:Q5273969"></a><a href="https://wikidata.org/wiki/Track:Q110587"></a> ↑ Munk's Roll <a href="https://wikidata.org/wiki/Track:Q6936720"></a> ↑ 7.0 7.1 7.2 7.3 Kindred Britain <a href="https://wikidata.org/wiki/Track:Q75653886"></a> ↑ Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ Петти Уильям // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ LIBRIS — 2008. <a href="https://wikidata.org/wiki/Track:Q1798125"></a> ↑ Pas L. v. Genealogics — 2003. <a href="https://wikidata.org/wiki/Track:Q19847329"></a><a href="https://wikidata.org/wiki/Track:Q19847326"></a>
Naked Thunder

Naked Thunder — იენ გილანის 1990 წლის სოლო-ალბომი, გამოცემული მისი Deep Purple-იდან დროებითი წასვლის შემდეგ. ალბომში შეტანილია როგორც გილანის საკუთარი, ასევე ხალხურ მელოდიებზე დაფუძნებული სიმღერები. დისკის გამოცემას მოჰყვა ხანგრძლივი საკონცერტო ტურნე (რომლის ფარგლებში მუსიკოსი საქართველოსაც ეწვია) და საკონცერტო ვიდეო Ian Gillan Live, რომელიც DVD ფორმატში მხოლოდ 2001 წელს გამოიცა. სინგლების სახით ალბომიდან გამოიცა სამი სიმღერა — „No Good Luck“, „Nothing But the Best“ და „No More Cane on the Brazos“. „Gut Reaction“ - 3:46 „Talking to You“ - 3:36 „No Good Luck“ - 4:12 „Nothing But the Best“ - 3:46 „Loving on Borrowed Time“ - 5:04 „Sweet Lolita“ - 3:50 „Nothing to Lose“ - 6:17 „Moonshine“ - 2:46 „Long and Lonely Ride“ - 3:48 „Love Gun“ - 3:29 „No More Cane on the Brazos“ - 8:13 „Rock N' Roll Girls“ - 3:20 (დამატება) „Hole in My Vest“ - 3:42 (დამატება) ↑ Allmusic review
995

ვიკისაწყობში არის გვერდი თემაზე: 995 995 (ცხრაას ოთხმოცდათხუთმეტი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის X საუკუნის მე-10 დეკადის მე-5 წელი. გადაიწერა ტბეთის სახარება, რომელიც დღეს სანქტ-პეტერბურგის საჯარო ბიბლიოთეკაში ინახება. კონსტანტინ III შოტლანდიის მეფე გახდა. მთავარი სტატია: კატეგორია:დაბადებული 995. ოლაფ II — ნორვეგიის მეფე (გ. 1030) მთავარი სტატია: კატეგორია:გარდაცვლილი 995. ერიკ VI — შვედეთის მეფე კენეთ II — შოტლანდიის მეფე
ექიმი ჰაუსი

ექიმი ჰაუსი (House), ცნობილი აგრეთვე როგორც უბრალოდ ჰაუსი — ამერიკული სატელევიზიო სამედიცინო დრამა, რომლის დებიუტი 2004 წლის 16 ნოემბერს შედგა Fox Broadcasting Company-ს ეთერში. მისი შემქმნელები არიან დევიდ შორი და პოლ ატანაზიო. შოუს მთავარი გმირია ექიმი გრეგორი ჰაუსი (ჰიუ ლორი), სამედიცინო გენიოსი, რომელიც დიაგნოსტიკურ გუნდს უძღვება პრინსტონ-პლეინსბოროს სასწავლო ჰოსპიტალში, ნიუ-ჯერსიში. შოუს იდეა ატანაზიოს ეკუთვნის, მთავარი გმირი ჰაუსი კი შორის შექმნილია. ჰაუსს ხშირად აქვს კამათი თავის უფროსთან, საავამდყოფოს ადმინისტრატორ ლიზა კადისთან და დიაგნოსტიკთა გუნდთან, რადგანაც ხშირად მისი ჰიპოტეზები პაციენტების ავადმყოფობასთან დაკავშირებით დამყარებულია ბევრისთვის გაუგებარ და საკამათო დაკვირვებებზე. ჰაუსის ერთადერთი მეგობარია ექიმი ჯეიმზ უილსონი, იმავე საავადმყოფოში ონკოლოგიური განყოფილების უფროსი. პირველი სამი სეზონის განმავლობაში ჰაუსის დიაგნოსტიკურ გუნდში შედიოდნენ: რობერტ ჩეისი, ელისონ ქემერონი და ერიკ ფორმანი. მესამე სეზონის ბოლოს ფორმანმა და ქემერონმა განცხადებები დაწერეს სამსახურიდან წასვლის შეასხებ, ჩეისი კი ჰაუსმა თვითონ გააგდო. მეოთხე სეზონის პირველ ეპიზოდებში ჰაუსმა კონკურსი მოაწყო დიაგნოსტიკური გუნდის ახალი წევრების შესარჩევად და საბოლოოდ კონკურსანტებიდან სამი - რემი „ცამეტი“ ჰედლი, კრის ტაუბი და ლოურენს კატნერი დატოვა. გუნდს მოგვიანებით ისევ შეუერთდა ფორმანი, ჩეისმა და ქემერონმა კი საავადმყოფოს სხვა განყოფილებეში განაგრძეს მუშაობა და შესაბამისად შოუდან არ გამქრალან. სერიალი ფართოდ არის აღიარებული კრიტიკოსების და მაყურებლების მიერ. მეორედან მეოთხე სეზონების ჩათვლით ის ამერიკაში საუკეთესო სატელევიზიო შოუების ათეულში შედიოდა, 2008 წელს კი მსოფლიოში ყველაზე ნახვადი სერიალი იყო. მიღებული აქვს ოქროს გლობუსი და ემის ჯილდოები. სულ ეთერში გავიდა სერიალის 8 სეზონი. უკანასკნელი ეპიზოდის პრემიერა 2012 წლის 21 მაისს შედგა. ოფიციალური საიტი ოფიციალური ჰაუს-ვიკი დაარქივებული 2008-05-30 საიტზე Wayback Machine. „House“ — კინოფილმების ინტერნეტ-მონაცემთა ბაზა (ინგლისური)
მრავალწევრი

მრავალწევრი, პოლინომი — გამოსახულება Axkyl...wm+Bxnyp...wq+...+Dxrys...wt, სადაც x, y, ..., w ცვლადებია, ხოლო A, B, ... D (მრავალწევრის კოეფიციენტები) და k, l, ..., t (ხარისხის მაჩვენებლები) — მთელი არაუარყოფითი რიცხვები — მუდმივებია. Axkyl...wm სახის შესაკრებს მრავალწევრის წევრებს უწოდებენ. მრავალწევრის ორ წევრს ეწოდება მსგავსი, თუ მათში ერთნაირ ცვლადებს ერთნაირი ხარისხის მაჩვენებლები აქვთ. მრავალწევრის მსგავსი წევრები შეიძლება შევცვალოთ ერთი წევრით (მსგავსი წევრების დაყვანა). ორ მრავალწევრს ეწოდება ტოლი, თუ მსგავსი წევრების დაყვანის შემდეგ ყველა წევრი ნულისაგან განსხვავებული კოეფიციენტებით წყვილ-წყვილად ტოლია (მაგრამ თითოეული მათგანი შეიძლება ჩაწერილი იყოს განსხვავებული რიგით) ან მრავალწევრის ყველა კოეფიციენტი ნულის ტოლია. ამ შემთხვევაში მრავალწევრს უწოდებენ იგივურად ნულის ტოლს და აღნიშნავენ ნიშნით 0-ით. მრავალწევრის წევრის ხარისხი ეწოდება ამ წევრში შემავალი ცვლადების ხარისხის მაჩვენებელთა ჯამს. თუ მრავალწევრი იგივურად ნულის ტოლი არაა, მაშინ მის წევრებს შორის, რომელთა კოეფიციენტები განსხვავებულია ნულისაგან, არსებობს ერთი ან რამდენიმე უდიდესი ხარისხის წევრი. ამ უდიდეს ხარისხს უწოდებენ მრავალწევრის ხარისხს. მრავალწევრს, რომელიც იგივურად ნულის ტოლია, ხარისხი არ აქვს. ქსე, ტ. 7, გვ. 165, თბ., 1984 ვიკისაწყობში არის გვერდი თემაზე: მრავალწევრი List of Calculators for Quadratic through Sextic equations დაარქივებული 2010-05-07 საიტზე Wayback Machine. Euler's work on Imaginary Roots of Polynomials Characteristics of polynomials Free online polynomial root finder for both real and complex coefficients
თურქული ლირა

თურქული ლირა (თურქ. Türk lirası; TRY; TL) — თურქეთის და ჩრდილოეთი კვიპროსის დე-ფაქტო დამოუკიდებელი სახელმწიფოს ვალუტა. ლირა იყოფა 100 ქურუშად. ლირა დაკავშირებულია ევროპის და ახლო აღმოსავლეთის სხვა ვალუტებთან, რომელსაც აქვს თავისი ფესვები, მოყოლებული უძველესი რომაული წონის ერთეულიდან, ცნობილი როგორც „libra“, რომელიც შეეხებოდა ტროის ფუნტის ვერცხლს. რომაული ლიბრა მიიღეს ვალუტად და გავრცელდა ის მთელ ევროპასა და ახლო აღმოსავლეთში, სადაც იგი გამოიყენებოდა შუა საუკუნეების განმავლობაში. თურქული ლირა, ფრანგული ლივრე (2002 წლამდე), იტალიური ლირა (2002 წლამდე) და ბრიტანული გირვანქა (ნათარგმნი რომაული ლიბრიდან), არიან უძველესი ვალუტის თანამედროვე შთამომავლები. ოსმალური ლირა დაინერგა, როგორც ძირითადი ერთეული 1844 წელს, ყოფილ ვალუტასთან ქურუშთან ერთად. ოსმალური ლირა მიმოქცევაში დარჩა 1927 წლის ბოლომდე. ისტორიული მეორე, მესამე და მეოთხე გამოცემის ბანკნოტების ავრსზე, ასახულია ისმეთ ინენიუს პორტრეტი. ეს ცვლილება გაკეთდა 1926 წლის 12 იანვრის შესაბამისად, როდესაც საკითხი ოფიციალურ გაზეთში დაიბეჭდა და გაუქმდა დემოკრატიული პარტიის მიერ, მეორე მსოფლიო ომის შემდეგ. ↑ Turkish Lira Sign. Central Bank of the Republic of Turkey. დაარქივებულია ორიგინალიდან — 13 დეკემბერი 2012. ციტირების თარიღი: 30 May 2013. ↑ International Organization for Standardization. Currency codes – ISO 4217. ISO. ციტირების თარიღი: 8 February 2013. ↑ History of Paper Money. Central Bank of the Republic of Turkey. დაარქივებულია ორიგინალიდან — 29 სექტემბერი 2013. ციტირების თარიღი: 8 February 2013. ↑ 701 Mevcûd Evrâk-ı Nakdiyyenin Yenileriyle İstibdâline Dâir Kânun. Prime Ministry. ციტირების თარიღი: 8 February 2013. ↑ Elyevm mevkii tedavülde bulunan evrakı nakdiye yerine, aynı evsafı kanuniyeyi haiz olmak ve aynı miktarda bulunmak üzere yeni evrakı nakdiye ihracı hakkında (1/750) numaralı kanun lâyihası ve Kavanin ve Muvazenei Maliye Encümenleri mazbataları.. Grand National Assembly of Turkey. დაარქივებულია ორიგინალიდან — 9 ნოემბერი 2012. ციტირების თარიღი: 8 February 2013.
989

ვიკისაწყობში არის გვერდი თემაზე: 989 989 (ცხრაას ოთხმოცდაცხრა) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის X საუკუნის მე-9 დეკადის მე-9 წელი. 25 ოქტომბერი : დიდი მიწისძვრის გამო აია-სოფიას ტაძარს გუმბათი ჩამოენგრა. მთავარი სტატია: კატეგორია:დაბადებული 989. ჩაღრი-გები — სელჩუკთა სახელმწიფოს მმართველი მთავარი სტატია: კატეგორია:გარდაცვლილი 989. გურგენი — ტაშირ-ძორაგეტის სამეფოს მეფე
ბალახის ჰოკეის საერთაშორისო ფედერაცია

1924 წლის 7 იანვარს პარიზში ავსტრიის, ბელგიის, უნგრეთის, საფრანგეთის, ესპანეთის, ჩეხოსლოვაკიის და შვეიცარიის წარმომადგენლებმა დააარსეს ბალახის ჰოკეის საერთაშორისო ფედერაცია. ფედერაცია აღიარებულია საერთაშორისო ოლიმპიური კომიტეტის მიერ და არის საერთაშორისო სპორტული ფედერაციების გენერალური ასოციაციის წევრი. ბალახის ჰოკეის საერთაშორისო ფედერაციის შტაბ-ბინა მდებარეობს ლოზანაში. სამუშო ენებია ინგლისური და ფრანგული. ამჟამინდელი პრეზიდენტი არის ესპანელი ლეანდრო ნეგრე. ფედერაციის უმაღლესო ორგანოა კონგრესი, რომელიც ორ წელიწადში ერთხელ იკრიბება. კონგრესებს შორის ფედრაციის მუშობას ხელმძღვანელობს საბჭო, რომლის შემადგენლობასაც ირჩევს კონგრესი 4 წლის ვადით. საბჭოს შემადგენლობაში შედიან პრეზიდენტი, 6-9 ვიცე-პრეზიდენტი (წარმოადგენენ კონტინენტალურ ფედერაციებს), გენერალური მდივანი, ხაზინადარი, 20-25 წევრი, ქალთა კომიტეტი საბჭოში წარმოდგენილია კომიტეტის პრეზიდენტით, გენერალური მდივნით და 4 წევრით. გარდა საბჭოსი ფედერაციის მუშობას წარმართავენ ქალთა ჰოკეის, ტექნიკური, კოორდინაციისა და პროპაგანდის, ინდორ-ჰოკეის (ჰოკეი დახურულ დარბაზებში), მარკეტინგის, საფინანსო, მწვრთნელთა და სხვა კომიტეტები. ფედერაციის უმთავრესი ტურნირებია: მსოფლიოს ჩემპიონატები ვაჟთა და ქალთა შორის. გარდა ამისა ტარდება ჩემპიონთა თასი ვაჟთა და ქალთა შორის. ფედერაციამ დაიწყო გამოწვევის (,,ჩელენჯ’’) თასის გათამაშება. კონტინენტალური კონფედერაციები ატარებენ თავიანთი კონტინენტების ჩემპიონატებს როგორც ვაჟთა, ასევე ქალთა შორის. გარდა ამისა ტარდება ტურნირები საკლუბო გუნდებს შორის. ევროპის ჩემპიონატების გარდა თავისი სიძლიერით გამოირჩევა აზიის ჩემპიონატი ვაჟთა შორის. ცოტა სხვა გზით წავიდა ქალთა ჰოკეის განვითრება. 1927 წელს ლონდონში შეიქმნა ბალახის ჰოკეის ქალთა საერთაშორისო ასოციაცია (IFUXA) (დამფუძნებლები - ავსტრალია, ირლანდია, აშშ, უელსი, დანია, ინგლისი, შოტლანდია, სამხრეთ აფრიკის რესპუბლიკა). ამ ორგანიზაციის შტაბ-ბინა მდებარეობდა ედინბურგში. სამუშო ენა იყო ინგლისური. ვინაიდან IFUXA არ შედიოდა ბალახის ჰოკეის საერთაშორისო ფედერაციის შემადგენლობაში და საერთაშორისო ოლიმპიური კომიტეტი ცნობს მხოლოდ ერთ ორგანიზაციას სპორტის ერთ სახეობაში , ქალთა ჰოკეი არ იყო დაშვებული ოლიმპიადებზე. მხოლოდ 1975 წელს მოხდა ორივე ფედრაციის დაახლოება და შეიქმნა ერთიანი უმაღლესი საბჭო, რომლის შემადგენლობაში შევიდნენ ორივე ფედერაციის 4-4 წარმომადგენელი. სოკ-მა აღიარა ეს საბჭო და 1980 წლიდან ქალთა ჰოკეიც გამოჩნდა ოლიმპიადებზე. IFUXA -ს უმაღლესი ორგანო იყო კონვენტი, რომელიც 3-4 წელიწადში ერთხელ იკრიბებოდა. ორგანიზაციის წესდებით ყველა თანამშრომელი მხოლოდ ქალი იყო. ასევე მხოლოდ ქალი არბიტრები ემსხურებოდნენ IFUXA -ს ეგიდით ჩატარებულ შეჯიბრებებს. უმაღლესი საბჭოს შექმნის შემდეგ IFUXA -მ თანდათანობით დაკარგა თავისი ფუნქციები და 1982 წელს შეუერთდა ბალახის ჰოკეის საერთაშორისო ფედერაციის ქალთა კომიტეტს. ბალახის ჰოკეის საერთაშორისო ფედერაცია ამჟამად აერთიანებს 5 კონტინენტალურ კონფედერაციას და 127 ქვეყანას. მისი წევრებია: სპორტის ენციკლოპედია. თბილისი. 2006 Хоккей с мячом. Хоккей на траве. Справочник. Москва. изд. „ФиС“ 1979 МОК и международные спортивные обьединения. Москва. изд. „ФиС“ 1979 ოფიციალური საიტი ↑ International Hockey Federation Statutes. FIH. ციტირების თარიღი: 28 October 2012.
გიორგი ტყავაძე

გიორგი ტყავაძე (დ. 31 მარტი, 1966) — თბილისის საფეხბურთო კლუბის, დინამოს მმართველი დირექტორი. თანამდებობა უკავია 2005 წლიდან
კარდიფ სიტი (საფეხბურთო კლუბი)

საფეხბურთო კლუბი „კარდიფ სიტი“ (ინგლ. Cardiff City Football Club, უელს. Clwb Pêl-droed Dinas Caerdydd) — უელსის საფეხბურთო კლუბი ქალაქ კარდიფიდან (უელსი, გაერთიანებული სამეფო). მონაწილეობს ინგლისის ჩემპიონშიპში. დაარსდა 1899 წელს „რივერსაიდის“ (ინგლ. Riverside) სახელწოდებით. ამჟამინდელი სახელი დაერქვა 1908 წელს. „კარდიფი“ ერთადერთი არაინგლისური კლუბია, რომელსაც მოგებული აქვს ინგლისის ასოციაციის თასი (1926/27). კლუბი საშინაო მატჩებს ატარებს „კარდიფ სიტის“ სტადიონზე, რომელიც იტევს 33, 316 ადამიანს. აივორ ოლჩერჩი ჯონ ჩარლზი ტრევორ ფორდი შეგიძლიათ იხილოთ მედიაფაილები თემაზე „კარდიფ სიტი“ ვიკისაწყობში. ოფიციალური საიტი „კარდიფ სიტი“ — BBC Sport: სიახლეები და შედეგები ↑ Premier League Handbook 2018–19. Premier League (30 ივლისი, 2018). ციტირების თარიღი: 3 იანვარი, 2019. ↑ Tucker, Steve. The obscure story of Cardiff City's blue kit and nickname. Media Wales. დაარქივებულია ორიგინალიდან — 2017-08-22. ციტირების თარიღი: 2019-07-16.
მსოფლიოს ჩემპიონატი ბალახის ჰოკეიში ვაჟთა შორის

1969 პაკისტანის და ინდოეთის ბალახის ჰოკეის ფედერაციებს დაებადათ იდეა შეეთვაზებინათ საერთაშორისო ფედერაციისათვის ოლიმპიური თამაშების შუაში ჩაეტარებინათ მსოფლიოს ჩემპიონატი ბალახის ჰოკეიში. 1969 წლის ოქტომბერში ბალახის ჰოკეის ‎ საერთაშორისო ფედერაციამ მიიღო ეს წინადადება. მაშინ იდეას ხორცი პაკისტანის ჰოკეის ფედედერაციის პრეზიდენტმა, ავიაციის მარშალმა, ნურ ხანმა შეასხა. მან დააამზადებინა 61 სმ-ის სიმაღლის ოქროთი და ვერცხლით გაწყობილი თასი და 1971 წლის 27მარტს გადასცა იგი საერთაშორისო ფედერაციის ხელმძღვანელებს. თავდაპირველად გადაწყვეტილი იყო პირველი ჩემპიონატის პაკისტანში ჩატარება, მაგრამ მაშინ ინდოეთის ნახევარკუნძულზე ომი ატყდა და პაკისტანელები ინდოელ ჰოკეისტებს ფიზიკური ანგარიშსწორებით დაემუქრნენ და ჩემპიონატმაც მისაართი შეიცვალა - იგი ბარსელონაში გადაიტანეს. თავდაპირველად ჩემპიონატები ტარდებოდა ორწლიანი ციკლი, მაგრამ 1982 წლის შემდეგ კი იგი ოთხ წლიანმა ციკლმა შეცვალა. სპორტის ენციკლოპედია. თბილისი. 2006 Хоккей с мячом. Хоккей на траве. Справочник. Москва. изд. „ФиС“ 1979 Official website დაარქივებული 2010-02-01 საიტზე Wayback Machine. Sports123 დაარქივებული 2014-01-17 საიტზე Wayback Machine. შედეგების არქივი
მსოფლიოს ჩემპიონატი ბალახის ჰოკეიში ქალთა შორის

1974 წლიდან ბალახის ჰოკეის საერთაშორისო ფედერაცია ‎მ დაიწყო მსოფლიოს ჩემპიონატის ჩატარება ბალახის ჰოკეიში ქალთა გუნდებს შორის. თავდაპირველად ჩემპიონატები ტარდებოდა ორ-სამ წლიანი ციკლი, მაგრამ 1990 წლის შემდეგ კი იგი ოთხ წლიანმა ციკლმა შეცვალა. სპორტის ენციკლოპედია. თბილისი. 2006 Хоккей с мячом. Хоккей на траве. Справочник. Москва. изд. „ФиС“ 1979 Official website დაარქივებული 2010-02-01 საიტზე Wayback Machine. Sports123 დაარქივებული 2014-01-17 საიტზე Wayback Machine. შედეგების არქივი
ჩემპიონთა თასი ბალახის ჰოკეიში

დაარსდა 1978 წელს პაკისტანის საჰაერო ძალების მარშლის, ნურ ხანის ინიციატივით. ტურნირი ყოველწლიურია. მონაწილეობს ექვსი გუნდი (მსოფლიოს ჩემპიონი, ოლიმპიური ჩემპიონი მასპინძელი ქვეყნის ნაკრები, წინა წლის თასის მფლობელი და მსოფლიო რეიტინგში უმაღლეს ადგილებზე მყოფი გუნდები). 1987 წლიდან დაიწყო თასის გათამაშება ქალებს შორის. 1999 წლამდე ტურნირი ორ წელიწადში ერთხელ ტარდებოდა, მერე კი ყოველწლიური გახდა. აქაც ისევე როგორც ვაჟებში ექვსი უძლიერესი კოლექტივი არკვევდა თასის მფლობელის ვინაობას. სპორტის ენციკლოპედია. თბილისი. 2006 Хоккей с мячом. Хоккей на траве. Справочник. Москва. изд. „ФиС“ 1979 Official website დაარქივებული 2010-02-01 საიტზე Wayback Machine. Sports123 დაარქივებული 2014-01-17 საიტზე Wayback Machine. შედეგების არქივი
კახეთის აჯანყება (1615)

კახეთის აჯანყება 1615 წელს – კახეთის მოსახლეობის ბრძოლა ყიზილბაშ დამპყრობთა წინააღმდეგ. ირანის შაჰის აბას I-ის ლაშქრობათა შედეგად შევიწროებული კახეთის მოსახლეობა შესაფერის მომენტს უცდიდა აჯანყების დასაწყებად. იმერეთში ლტოლვილმა თეიმურაზ I-მა სპარსელთა წინააღმდეგ ერთობლივი ბრძოლის მიზნით კავშირი შეკრა დასავლეთ საქართველოს მეფე-მთავრებთან. აჯანყება დააჩქარა ოსმალური არმიის დაძვრამ სპარსეთის საზღვრებისაკენ. აჯანყება 15 სექტემბერს, ალავერდობას დაიწყო, მას სათავეში ედგნენ ნოდარ ჯორჯაძე და დავით ჯანდიერი. შეიარაღებული ქართველები შევიდნენ ალავერდის ეკლესიის გალავანში, სადაც ყიზილბაში მეციხოვნეები იდგნენ და დათქმულ ნიშანზე ამოხოცეს ისინი. აჯანყებულებმა თეიმურაზ I მეფედ მიიწვეს. იგი კახეთში ჩავიდა და სათავეში ჩაუდგა აჯანყებას. კახეთის აჯანყებას მხარი აუბა შირვანმაც. აბას I-მა აჯანყების ჩასაქრობად 15-ათასიანი არმია გაგზავნა ალიყული-ხანის სარდლობით. ყიზილბაშების სარდლობასთან მყოფი ქართველები მტერს თეიმურაზ I-ის ლაშქრის მოძრაობის გზას უმალავდნენ, ხოლო სპარსელთა ჯარის გეგმებს აჯანყებულებს ატყობინებდნენ. ამით ისარგებლა თეიმურაზ I-მა და 5-6 ათასი კაცით დამარცხა მტრის ლაშქარი, რომლის ერთი ნაწილი უბრძოლველად გაიქცა, ბევრი მდ. მტკვარსა და არაგვში დაიხრჩო. საქართველოს ისტორიის ნარკვევები, ტ. 4, თბ., 1973; ნარსია გ., ქსე, ტ. 5, გვ. 447, თბ., 1980
დინამო თბილისის სეზონების სია

საფეხბურთო კლუბ თბილისის დინამოს სეზონების სია, სადაც ნაჩვენებია კლუბის გამოსვლები და მისი შედეგები ქართულ (უმაღლესი ლიგა, საქართველოს თასი, საქართველოს სუპერთასი) და ევროპულ სარბიელზე (უეფას ჩემპიონთა ლიგა, უეფას თასების მფლობელთა თასი, უეფას თასი, უეფა-ს ევროპის ლიგა, უეფა-ს ინტერტოტოს თასი). ულ - უმაღლესი ლიგა თ - სეზონში ჩატარებულ შეხვედრათა რაოდენობა მ - სეზონში მოგებულ შეხვედრათა რაოდენობა ფ - სეზონში ფრედ ნათამაშევი შეხვედრათა რაოდენობა წ - სეზონში წაგებულ შეხვედრათა რაოდენობა გტ - სეზონში გატანილ გოლთა რაოდენობა გშ - სეზონში გაშვებულ გოლთა რაოდენობა ქ - სეზონში დაგროვილ ქულათა რაოდენობა ა - სეზონში დააკვებული ადგილი გმჯ - რომელიმე ტურნირის გამარჯვებული (უმაღლესი ლიგის გარდა) ფნლ - რომელიმე ტურნირის ფინალისტი (უმაღლესი ლიგის გარდა)
1615

ვიკისაწყობში არის გვერდი თემაზე: 1615 1615 (ათას ექვსას თხუთმეტი) წელი — გრიგორიანული კალენდრის არანაკიანი წელიწადი, რომლის პირველი დღეა ხუთშაბათი და იულიუსის კალენდრის არანაკიანი წელიწადი, რომლის პირველი დღეა კვირა. ამ წელს კალენდრებს შორის განსხვავება იყო 10 დღე. ეს წელი არის XVII საუკუნის მე-2 დეკადის მე-5 წელი. 15 სექტემბერი: დაიწყო კახეთის აჯანყება მთავარი სტატია: კატეგორია:დაბადებული 1615. 13 მარტი : ინოკენტი XII —რომის პაპი (1691–1700) (გ. 1700) 5 ნოემბერი : იბრაჰიმ I — ოსმალეთის სულთანი (გ. 1648) მთავარი სტატია: კატეგორია:გარდაცვლილი 1615.
შამილი

იმამი შამილი (დ. 26 ივნისი, 1797 — გ. 4 თებერვალი, 1871) — ხუნძი პოლიტიკური და რელიგიური მოღვაწე, კავკასიის მთიელ ხალხთა მეთაური, 1834 წელს იმამად აღიარებული, რომელმაც ჯერ დასავლეთ დაღესტნისა და ჩეჩნეთის, შემდეგ კი ჩერქეზეთის ხალხი გააერთიანა თეოკრატიულ სახელმწიფო იმამატში და შეუპოვარ წინააღმდეგობას უწევდა რუსეთის იმპერიას. თანდათანობით, რუსებმა შეავიწროვეს შამილი, რომელიც ბოლოს დაღესტნის სოფელ ღუნიბში აღმოჩნდა ალყაშემორტყმული და უიმედო წინააღმდეგობის შემდეგ ტყვედ დანებდა. Шапи Казиев. Имам Шамиль. ЖЗЛ. М., Молодая гвардия, 2010. ISBN : 5-235-02677-2 О.-Д. А. Частное письмо о взятии Шамиля от 2 сентября 1859 // Русский архив, 1869. — Вып. 6. — Стб. 1045—1068. დაარქივებული 2012-03-13 საიტზე Wayback Machine. შეგიძლიათ იხილოთ მედიაფაილები თემაზე „შამილი“ ვიკისაწყობში. შამილი — ენციკლოპედია ამერიკანა
წაჩხურა

წაჩხურა, ჩაჩხური — მდინარე დასავლეთ საქართველოში, სამეგრელო-ზემო სვანეთის მხარის მარტვილის მუნიციპალიტეტში. მისი სიგრძე 12 კილომეტრია. სოფელ დიდი ჭყონის მახლობლად ერთვის მდინარე ტეხურს მარცხენა მხრიდან. საშუალო წლიური ხარჯი შესართავთან 9,0 მ³/წმ.
ურთა (თურქეთი)

ურთა — სოფელი ისტორიულ სამხრეთ-დასავლეთ საქართველოში, ჩრდილის პროვინციაში, ჩრდილის ტბის დასავლეთით, ნაპირთან ახლოს (ახლანდელი თურქეთის ტერიტორია). მოხსენიებულია „გურჯისტანის ვილაიეთის დიდ დავთარში“ (XVI ს.). სოფელში დგას მეჩეთად გადაკეთებული X საუკუნის ეკლესია, რომელიც 1902 წელს მოინახულა და აღწერა ექვთიმე თაყაიშვილმა. ქართული საბჭოთა ენციკლოპედია, ტ. 10, თბ., 1986. — გვ. 173. ჯიქია ს., გურჯისტანის ვილაიეთის დიდი დავთარი, წგნ. 3, თბილისი, 1958 წ.
ურთა (ოჩამჩირის მუნიციპალიტეტი)

ურთა – სოფელი საქართველოში, ოჩამჩირის მუნიციპალიტეტში, აფხაზეთის ქედის ბორცვიან მთისწინეთზე. ზღვის დონიდან 240 მ. ოჩამჩირიდან 25 კმ.
საჩაჩხალია

საჩაჩხალია – სოფელი საქართველოში, ოჩამჩირის მუნიციპალიტეტში,აფხაზეთის ქედის ბორცვიან მთისწინეთზე. ზღვის დონიდან 280 მ. ოჩამჩირიდან 29კმ
კახეთის აჯანყება (1659)

კახეთის აჯანყება 1659 — კახეთის მოსახლეობის ბრძოლა ყიზილბაშ დამპყრობელთა წინააღმდეგ. კახეთის საკითხის საბოლოოდ მოსაგვარებლად სპარსელმა დამპყრობლებმა გადაწყვიტეს კახეთიდან ადგილობრივი მოსახლეობის გასახლება და იქ მომთაბარე-მეჯოგე ტომების ჩასახლება. ყიზილბაშებმა დაიწყეს კახეთში ციხეების აგება (ბახტრიონი, ალავერდის მონასტერი ციხესიმაგრედ გადააკეთეს), რომელთა გარნიზონებს ჩასახლებული თურქმანები ქართველთა თავდასხმისაგან უნდა დაეცვა. კახეთის ტერიტორია ორად გაყვეს: სამხრეთ-აღმოსავლეთი ნაწილი ყარაბაღის ბეგლარბეგს გადასცეს, დანარჩენი კი ნახჭევანის მმართველს, რომელთაც მათზე დაქვემდებარებული ელები კახეთში უნდა დაესახლებინათ. ამ ღონისძიების შედეგად კახეთის ბარში 80 ათასამდე თურქმანი ჩაასახლეს. კახეთი დიდი საფრთხის წინაშე აღმოჩნდა. თურქმანთა ჩასახლების წინააღმდეგ დაიწყო სახალხო მოძრაობა, რომელშიც მოსახლეობის დიდი ნაწილი ჩაება. აჯანყებას სათავეში ჩაუდგა ზაალ არაგვის ერისთავი. უშუალო ორგანიზატორები იყვნენ ბიძინა ჩოლოყაშვილი, შალვა ქსნის ერისთავი და მისი ძმა ელიზბარი. აჯანყებაში აქტიური მონაწილეობა მიიღეს თუშ-ფშავ-ხევსურებმა ზეზვა გაფრინდაულის, ნადირა ხოშარაულის, გოგოლაურის მეთაურობით. ქართველები გაერთიანებული ძალით თავს დაესხნენ ბახტრიონისა და ალავერდის ციხეებს და მთლიანად ამოწყვიტეს იქ გამაგრებული თათრები. შემდეგ გაანადგურეს კახეთის სხვა ადგილებში მყოფი თათრები. აჯანყებულთა გათიშვისა და დაქსაქსვის შედეგად მტერმა შეძლო აჯანყების შეჩერება, მაგრამ შაჰი იძულებული გახდა ხელი აეღო თავის გეგმაზე. ზაალ არაგვის ერისთავი მტრის დავალებით თავისივე ძმისწულებმა მოკლეს, მისი შვილები კი შაჰს გაუგზავნეს. ბიძინა ჩოლოყაშვილი, შალვა ქსნის ერისთავი და ელიზბარ ერისთვისშვილი შაჰს მიუვიდნენ და პატიება ითხოვეს. შაჰმა ისინი იმ ტომებს გადასცა, რომელთა თანამოძმენი კახელებმა გაჟლიტეს. გმირები წამებით დახოცეს. ქართულმა ეკლესიამ ისინი წმინდანებად შერაცხა. აჯანყების მოთავე მთიელებს ხალხმა მრავალი ლექსი და სიმღერა უძღვნა. ამ ამბებისადმია მიძღვნილი აკაკი წერეთლის „ბაში-აჩუკი“ და ვაჟა-ფშაველას „ბახტრიონი“. კახეთის აჯანყების შედეგად კახეთის მოსახლეობა ფიზიკურ გადაშენებას გადაურჩა, მაგრამ სპარსელთა ბატონობის საბოლოოდ მოსპობა ვერ მოხერხდა. გათავისუფლებისათვის ბრძოლა ისევ გრძელდებოდა. საქართველოს ისტორიის ნარკვევები, ტ. 4, თბ., 1973; ნარსია გ., ქართული საბჭოთა ენციკლოპედია, ტ. 5, თბ., 1980. — გვ. 447.
ასკეტიკურ-მისტიკური მწერლობა

ასკეტიკურ-მისტიკური მწერლობა – სასულიერო მწერლობის დარგი, რომლის საგანია რელიგიური ცხოვრების შინაგანი მხარე, უშუალო მიმართება ღმერთთან (მისტიკა) და ქრისტიანთა ცხოვრების ეული ყოფა (ასთეტიკა). მისი წარმოშობა დაკავშირებულია სამონასტრო ცხოვრებასთან. VII საუკუნემ შემოგვინახა ერთი ორიგინალური ძეგლი – მარტვილი საბაწმინდელის "სინანულისათვის და სიმდაბლისა". კ.კეკელიძე, ქართული ლიტერატურის ისტორია, I, 1960, გვ. 544–550